— 287 — 



mandé et ordonné par les lettres patantes de l'Empereur nos- 

 tredict sire, an marge desquelles ceste est attachée soubz ung 

 de leurs signetz, ont faict enregistrer lesdictes lettres patentes 

 ou regestre des Chartres y tenu, commenceant en juillet mil 

 cinq cens trente ung, fol. vi-xx xvi, et au surplus consentent, 

 en tant que en eulx est, le contenu estre furny et accomply, 

 tout ainsi selon par la forme et manière que l'Empereur nostre- 

 dict sire le veult, mande et ordonne estre faict par icelles. 

 Faict en la Chambre desdicts comptes, à Lille, soubz trois des 

 signetz de mesdicts sieurs illec pour eulx tous, le sixiesme jour 

 de juillet mil cinq cens trente six. — Guilleman. 



II. Extrait d'une « Chronique de Besançon », concernant les dé- 

 monstrations faites en cette ville à l'occasion de l'expédition de 

 CHARLES-QUINT en Tunisie. 



(Manuscrit de la Bibliothèque de Besançon). 



Des grandes indulgences concédées par Paule troisiesme à toute 

 la chrestienté, pour remédier aux cruaultez de Barberousse. 



L'an mil cinq cens trente cinq, Notre Sainct Père le pape 

 Paule troisiesme, voyant la rage, la grande puissance, la 

 cruaulté et tyrannie de l'immanissime et très cruel ennemy des 

 chrestiens Barberousse , lequel à l'emblée avoit surprins le 

 royaume de Thunes et captivé tant et tant de pauvres chres- 

 tiens, estima ung si grand inconvénient estre irrémédiable sans 

 la grâce de Dieu ; et pour ce, voyant l'empereur Charles cin- 

 quiesme qui entreprenoit la débellation dudict Barberousse et 

 la recouvrance de ce qu'il avoit occupé, concéda indulgences 

 plénières à ceulx qui requerroient Dieu le Créateur de luy en 

 faire la grâce et l'ayderoient de leurs biens ou personnes en une 

 si saincte expédition. 



De quoy estant advertie la cité de Besançon, elle commanda 

 les plus solempnelles et dévotes processions générales que l'on 

 sçauroit pas dire, que se firent en l'église monsieur sainct 

 Mauris; et après que l'on heut chantée l'évangile, frère Estienne 

 Oudot, prieur des Carmes, s'en vint sur le ceinitière et entra 

 en la chaire qu'estoit parée soubz le tillot, donnant entendre à 



